APSTIPRINĀTS

Korupcijas novēršanas un apkarošanas biroja

 iepirkuma komisijas

2017.gada \_\_\_\_.\_\_\_\_\_\_\_\_ sēdē

(protokols Nr.\_\_\_\_\_)

Komisijas priekšsēdētājs

\_\_\_\_\_\_\_\_\_\_\_\_\_\_\_\_S.Lapiņa

**ATKLĀTA KONKURSA**

**NOLIKUMS**

Par 1.klases pretuzlaušanas seifu iegādi

(identifikācijas Nr. KNAB 2017/26)

Rīga, 2017

**I nodaļa. INSTRUKCIJAS PRETENDENTIEM**

**1. VISPĀRĪGĀ INFORMĀCIJA**

**1.1. Iepirkuma identifikācijas numurs**

KNAB 2017/26

**1.2. Paredzamā līgumcena:** 78 000,00 EUR

**1.3. Pasūtītājs**

|  |  |
| --- | --- |
| Pasūtītāja nosaukums: | Korupcijas novēršanas un apkarošanas birojs |
| Reģistrācijas numurs: | 90001427791 |
| Adrese: | Brīvības iela 104 k-2, Rīga, LV-1001, Latvija |
| Pasūtītāja profila adrese: | http://knab.gov.lv/lv/knab/purchases/ |
| Darba laiks: | Darba dienās: 08:30-12:00, 12:30-17:00 |
| Kontaktpersona(par iepirkuma priekšmetu): | Ļubova Blūma, Tālrunis: 67356185; fakss: 67356165; e-pasts: lubova.bluma@knab.gov.lv |
| Kontaktpersona (par iepirkuma procedūru): | Arita Pukne, Nodrošinājuma nodaļas galvenā speciāliste, tālr.67797216, e-pasts: arita.pukne@knab.gov.lve-pasts: sanita.lapina@knab.gov.lv |
| Faksa numurs: | +371 67331150 |

**1.4. Finansējuma avots**

Valsts budžets (100%)

**1.5. Pretendenti**

1.5.1. Iepirkuma procedūrā var piedalīties jebkura fiziska vai juridiska persona, vai šādu personu apvienība jebkurā to kombinācijā (turpmāk - piegādātāju apvienība), kas atbilst iepirkuma procedūras dokumentācijā izvirzītajām prasībām.

1.5.2. Ja iepirkuma procedūrā piedalās piegādātāju apvienība, tai uzvaras gadījumā jāizveido personālsabiedrība.

1.5.3. Piegādātāju apvienības gadījumā katru tās dalībnieku pārstāv fiziskā persona ar attiecīgām paraksta tiesībām. Piegādātāju apvienība izvirza vienu tās dalībnieku, kurš piegādātāju apvienības vārdā ir pilnvarots parakstīt visu iepirkuma procedūras dokumentāciju.

**1.6. Iepriekšējais informatīvais paziņojums**

Iepriekšējais informatīvais paziņojums nav publicēts.

**1.7. Informācijas apmaiņas kārtība**

1.7.1. Informācijas apmaiņa starp pasūtītāju un piegādātājiem notiek rakstveidā pa pastu, faksu vai nododot personīgi.

1.7.2. Lai informācija, kas nosūtīta pa faksu, iegūtu likumīgu spēku, tā vienlaikus jānosūta arī pa pastu.

**1.8. Konkursa nolikuma saņemšana**

1.8.1. Iepirkuma procedūras dokumentācija ir brīvi un tieši elektroniski pieejama pasūtītāja profilā internetā.

1.8.2. Ieinteresētais piegādātājs ar konkursa nolikumu var iepazīties uz vietas 1.3.punktā norādītajā adresē, sākot ar iepirkuma procedūras izsludināšanas brīdi.

1.8.3. Ja ieinteresētais piegādātājs pieprasa izsniegt konkursa nolikumu drukātā veidā, iepirkuma komisija to izsniedz ieinteresētajam piegādātājam 3 (trīs) darbdienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.

1.8.4. Lejupielādējot konkursa nolikumu, ieinteresētais piegādātājs uzņemas atbildību sekot līdz iepirkuma komisijas sniegtajai papildu informācijai, kas tiek publicēta pasūtītāja profilā internetā pie konkursa nolikuma.

**1.9. Papildu informācijas sniegšana**

1.9.1. Ja ieinteresētais piegādātājs ir laikus pieprasījis papildu informāciju par kandidātu atlases prasībām, pasūtītājs to sniedz iespējami īsā laikā, bet ne vēlāk kā četras dienas pirms pieteikumu iesniegšanas termiņa beigām.

1.9.2. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām.

1.9.3. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto šo informāciju pasūtītāja profilā internetā (pie Nolikuma), norādot uzdoto jautājumu.

**1.10. Piedāvājumu iesniegšana**

1.10.1. Ieinteresētais piegādātājs piedāvājumu var iesniegt līdz 2017.gada 6.oktobrim, plkst.10:00.

 1.3.punktā norādītajā adresē personīgi, pirms tam zvanot pasūtītāja kontaktpersonai, vai pa pastu.

 Ieinteresētais piegādātājs nodrošina piedāvājuma saņemšanu līdz šajā punktā minētā termiņa

 beigām.

1.10.2. Pasūtītājs Lietvedībā reģistrē piedāvājumus iesniegšanas secībā. Pretendentu sarakstā norāda pretendenta pilnu nosaukumu un piedāvājuma iesniegšanas datumu un laiku. Par iesniegšanas brīdi uzskata brīdi, kad Pasūtītāja Lietvedības darbinieks saņem piedāvājumu. Iepirkuma komisija nodrošina, lai šajā punktā minētās ziņas par pretendentiem netiktu izpaustas līdz piedāvājumu iesniegšanas termiņa beigām.

1.10.3. Pasūtītājs pieņem tikai tādus piedāvājumus, kas noformēti tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām. Ja piedāvājums iesniegts pēc piedāvājumu iesniegšanas termiņa beigām, Pasūtītāja Lietvedības darbinieks to reģistrē un neatvērtu nosūta atpakaļ tā iesniedzējam.

**1.11. Piedāvājumu grozīšana un atsaukšana**

1.11.1. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot iepirkuma komisijai rakstisku paziņojumu. Paziņojumu iesniedz slēgtā aploksnē, uz kuras norāda 1.15.2.punktā minētos rekvizītus, kā arī sniedz skaidru atzīmi par saturu - “GROZĪJUMI” vai “ATSAUKUMS”.

Iesniegtos piedāvājuma grozījumus vai atsaukumus Pasūtītāja Lietvedības darbinieks reģistrē 1.10.2.punktā noteiktajā kārtībā.

1.11.2. Piedāvājuma grozījumus pretendents sagatavo atbilstoši 1.15.punkta prasībām. Piedāvājuma grozījumus iepirkuma komisija pievieno sākotnēji iesniegtajam piedāvājumam.

1.11.3. Piedāvājuma atsaukumam ir bezierunu raksturs, un tas izslēdz pretendentu no tālākas dalības iepirkuma procedūrā.

**1.12. Piedāvājumu atvēršana**

1.12.1. Iepirkuma komisija piedāvājumus atver 1.10.1.punktā minētajā datumā, laikā un vietā. Piedāvājumu atvēršanas sanāksme ir atklāta. Sanāksmes dalībnieks savlaicīgi piesaka savu dalību pasūtītāja kontaktpersonai.

1.12.2. Sākot piedāvājumu atvēršanas sanāksmi, iepirkuma komisijas priekšsēdētājs paziņo iepirkuma komisijas sastāvu. Sanāksmes dalībnieki reģistrējas iepirkuma komisijas sagatavotajā reģistrācijas lapā.

1.12.3. Iepirkuma komisija atver piedāvājumus to iesniegšanas secībā, nosaucot pretendentu, piedāvājuma iesniegšanas datumu un laiku, piedāvāto cenu un, ja nepieciešams, citas ziņas, kas raksturo piedāvājumu.

1.12.4. Pēc sanāksmes dalībnieka pieprasījuma iepirkuma komisija uzrāda finanšu piedāvājumu, kurā atbilstoši pieprasītajai finanšu piedāvājuma formai norādīta piedāvātā cena.

**1.13. Piedāvājuma derīguma termiņš**

1.13.1. Iesniegtais piedāvājums ir saistošs tā iesniedzējam līdz iepirkuma līguma noslēgšanai un piedāvājums ir spēkā ne mazāk kā 90 (deviņdesmit) dienas no piedāvājumu iesniegšanas termiņa beigām. Pretendents savam piedāvājumam var noteikt garāku derīguma termiņu.

1.13.2. Ja objektīvu iemeslu dēļ iepirkuma līgumu nevar noslēgt 1.13.1.punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Pretendents savu atbildi rakstveidā paziņo pasūtītājam.

**1.14. Piedāvājuma nodrošinājums**

Nav paredzēts.

**1.15. Prasības piedāvājuma noformējumam un iesniegšanai**

1.15.1. Piedāvājumu iesniedz 1 (vienā) eksemplārā vienā sējumā atbilstoši 1.15.4., 1.15.5., un 1.15.6.punkta prasībām, un tas sastāv no šādām daļām:

1.15.1.1. pretendentu atlases dokumenti;

1.15.1.2. tehniskais piedāvājums;

1.15.1.3. finanšu piedāvājums.

1.15.2. Piedāvājumu iesniedz slēgtā aploksnē, uz kuras norāda:

1.15.2.1. pasūtītāja nosaukumu un adresi;

1.15.2.2. pretendenta nosaukumu un pasta adresi;

1.15.2.3. iepirkuma procedūras nosaukumu, daļu/-as par kuru iesniegts piedāvājums un identifikācijas numuru;

1.15.2.4. atzīmi “Neatvērt līdz 2017.gada 6.oktobrim plkst.10:00”.

1.15.3. Ja aploksne nav noformēta atbilstoši 1.15.2.punkta prasībām, iepirkuma komisija neuzņemas atbildību par tās nesaņemšanu vai pirmstermiņa atvēršanu.

1.15.4. Piedāvājumu sagatavo latviešu valodā. Ārvalsts komersants var iesniegt dokumentus angļu valodā un pasūtītājs, atbilstoši Valsts valodas10 likuma 10.panta ceturtajā daļā noteiktajam, dokumentus pieņems un izskatīs svešvalodā. Ja kāds oriģināldokuments ir sagatavots svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši Dokumentu juridiskā spēka likuma prasībām.

1.15.5. Pretendents piedāvājumu paraksta tam paredzētajās paraksta vietās un iesniedz rakstiskā veidā vienā sējumā tā, lai dokumentus nebūtu iespējams atdalīt. Sējuma lapām jābūt numurētām un jāatbilst pievienotajam satura rādītājam. Piedāvājumā iekļautajiem dokumentiem jābūt skaidri salasāmiem un bez labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.

1.15.6. Pretendents apliecina iesniegto dokumentu kopiju pareizību atbilstoši Dokumentu juridiskā spēka likuma prasībām. Ja iepirkuma komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz notariāli apliecinātu dokumenta kopiju.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts un apjoms.**

2.1.1. Iepirkuma priekšmets ir sertificētu 1.klases pretuzlaušanas seifu iegāde un novietošana Citadeles ielā 1, Rīgā. Novietošana ēkas 2. stāvā pasūtītāja norādītajā vietā saskaņā ar nolikuma prasībām un tehnisko specifikāciju. (II nodaļa).

2.1.2. Iepirkuma priekšmeta apjoms – mazie individuālie seifi (42 gab.) un lielie individuālie seifi (24 gab.).

2.1.3. CPV kods: 44421300-0

2.1.4. Pretendents var iesniegt piedāvājumu par visu iepirkuma priekšmetu kopumā.

2.1.5. Pretendents nevar iesniegt piedāvājuma variantus.

2.1.6. Seifi ir jāpiestiprina pie telpas grīdas vai sienas ar speciālu enkuru palīdzību.

**2.2. Līguma izpildes laiks un kārtība**

2.2.1. Seifi jāpiegādā 6 nedēļu laikā pēc iepirkuma līguma noslēgšanas.

**2.3. Līguma izpildes vieta**

2.3.1. Tehniku piegādā (nodod) adresē Rīgā, Citadeles ielā 1 un novieto pasūtītāja norādītajā vietā 2. stāvā.

**3. PRETENDENTU ATLASES NOSACĪJUMI**

**3.1. Pretendentu izslēgšanas un vispārīgie pretendentu atlases nosacījumi**

3.1.1. Iepirkuma komisija izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu un 3.1.2.punktā minētajām personām attiecas kāds no Publisko iepirkumu likuma 42.panta pirmajā daļā minētajiem izslēgšanas nosacījumiem.

3.1.2. Attiecībā uz pretendenta saimniecisko un finansiālo stāvokli, kā arī tehniskajām un profesionālajām spējām, pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda iepirkuma komisijai, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā.

3.1.3. Izziņas un citus dokumentus, kurus izsniedz kompetentās institūcijas, iepirkuma komisija pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas.

3.1.4. Iepirkuma komisija izslēdz pretendentu no turpmākās dalības iepirkuma procedūrā, ja uz pretendentu un 3.1.2. punktā minētajām personām attiecas Publisko iepirkumu likuma 42.panta otrajā daļā minētie nosacījumi.

3.1.5. Lai izvērtētu pretendentu un 3.1.2.punktā minētās personas atbilstību pretendentu izslēgšanas un vispārīgo pretendentu atlases nosacījumiem, iepirkuma komisija rīkojas saskaņā ar Publisko iepirkumu likuma 42.pantu.

3.1.6. Lai izvērtētu Pretendenta uzticamības nodrošināšanai iesniegtos pierādījumus, ja pretendents vai kandidāts atbilst Publisko iepirkumu likuma 42. panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pasūtītājs rīkojas saskaņā ar Publisko iepirkumu likuma 47. pantu.

**3.2. Nosacījumi pretendenta dalībai iepirkumā:**

3.2.1. Pretendents ir reģistrēts Komercreģistrā vai līdzvērtīgā komercdarbības reģistrā ārvalstīs atbilstoši attiecīgās valsts normatīvo aktu prasībām.

3.2.2. Pretendentam vai tā apakšuzņēmējam ir tiesības izplatīt attiecīgā ražotāja produkciju un veikt tās garantijas apkalpošanu Latvijā.

3.2.3. Pretendents ir veicis līdzvērtīga apjoma 1.klases pretuzlaušanas seifu piegādes vismaz 2 (diviem) pasūtītājiem.

**4. IESNIEDZAMIE DOKUMENTI**

**4.1. Pretendentu atlases dokumenti**

4.1.1. Pilnvara par pārstāvības tiesību piešķiršanu, ja iepirkuma procedūras dokumentāciju paraksta pretendenta pilnvarota persona.

4.1.2. Ja Pretendents ir reģistrēts ārvalstīs, Komercdarbību reģistrējošas iestādes ārvalstī, kur ārvalsts pretendents reģistrēts, izdotas reģistrācijas apliecības kopija vai cits dokuments, kas apliecina pretendenta reģistrāciju atbilstoši attiecīgās valsts normatīvo aktu prasībām.

4.1.3. Pretendentam vai tā apakšuzņēmējam izsniegta oficiālā pārstāvja apliecinājuma kopiju, ka pretendentam ir tiesības izplatīt minētā ražotāja produkciju un veikt tās garantijas apkalpošanu Latvijā;

4.1.4. 1.klases pretuzlaušanas seifu sertifikāts;

4.1.5. Pretendents var iesniegt kvalifikāciju apliecinošus papildus dokumentus pēc saviem ieskatiem, ja tie pamato kādu no kvalifikācijas pārbaudes kritērijiem.

4.1.6. Ja līguma izpildē plāno piesaistīt apakšuzņēmējus, pretendents papildus iesniedz:

4.1.6.1. informāciju par apakšuzņēmējiem - apakšuzņēmēja nosaukumu un vienoto reģistrācijas numuru, adresi, kontaktpersonu un tās tālruņa numuru, atbildības apjomu procentos, nododamās līguma daļas īsu aprakstu;

4.1.6.2. katra apakšuzņēmēja apliecinājumu par tā gatavību veikt tam izpildei nododamo līguma daļu, un ka uz to neattiecas Publisko iepirkumu likuma 42.panta pirmajā daļā ietvertie izslēgšanas nosacījumi;

4.1.6.3. 4.1.3.punktā norādīto dokumentu par katru apakšuzņēmēju.

4.1.7. Piegādātāju apvienības gadījumā papildus jāiesniedz:

4.1.7.1. pilnvara par piegādātāju apvienības izvirzīto pārstāvi un iepirkuma procedūras dokumentācijas parakstīšanai pilnvaroto personu;

4.1.7.2. informācija par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, pasta adrese, kontaktpersona un tālruņa numurs, atbildības apjoms procentos, nododamās līguma daļas īss apraksts;

4.1.7.3. katra piegādātāju apvienības dalībnieka apliecinājums, ka uz to neattiecas Publisko iepirkumu likuma 42.panta pirmajā daļā ietvertie izslēgšanas nosacījumi;

4.1.7.4. 4.1.3.punktā norādītais dokuments par katru piegādātāju apvienības dalībnieku.

**4.2. Tehniskais piedāvājums**

4.2.1. Tehniskais piedāvājums atbilstošs III nodaļas 2.formai „Tehniskais piedāvājums” par nolikuma 2.1.1. apakšpunktā minēto iepirkuma priekšmetu.

**4.3. Finanšu piedāvājums**

4.3.1. Finanšu piedāvājums atbilstoši III nodaļas 3.formai par nolikuma 2.1.1.apakšpunktā minēto iepirkuma priekšmetu.

4.3.2. Finanšu piedāvājumā cenām jābūt norādītām EUR bez pievienotā vērtības nodokļa (PVN), norādot ne vairāk kā 2 (divas) zīmes aiz komata.

4.3.3. Kopējā preces cenā jāiekļauj visas izmaksas, kas saistītas ar Preces piegādi (piegādes izdevumi, ar nodevām, nepieciešamo atļauju saņemšanu no trešajām personām u.c. izdevumi, izņemot PVN), kas nepieciešamas pasūtījuma pilnīgai un kvalitatīvai izpildei.

**4.4. Klientu saraksts par līdzvērtīga pakalpojuma sniegšanu.**

**5. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA**

**5.1. Piedāvājuma izvēles kritērijs**

Atbilstība visām iepirkuma prasībām un zemākā cena.

**5.2. Piedāvājumu vērtēšanas pamatnoteikumi**

5.2.1. Iepirkuma komisija piedāvājumu vērtēšanu veic slēgtās sēdēs četros posmos: piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana.

5.2.2. Pēc pretendentu paziņošanas iepirkuma komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā vai, ka viņi ir saistīti ar tiem Publisko iepirkumu likuma 25.panta pirmās un otrās daļas izpratnē.

5.2.3. Pretendentu atlases, tehnisko piedāvājumu atbilstības pārbaudes un piedāvājumu vērtēšanas laikā iepirkuma komisijas locekļi aizpilda un paraksta individuālās vērtēšanas tabulas, kuras iepirkuma komisijas sekretāre apkopo kopējā vērtējuma tabulā. Ņemot vērā kopējā vērtējuma tabulu, iepirkuma komisija apstiprina attiecīgā vērtēšanas posma rezultātus.

5.2.4. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

5.2.5. Pasūtītājs izvērtē Pretendenta veikto nodokļu nomaksu saskaņā ar Publiskā iepirkuma likuma 42. panta otro daļu.

5.2.6. Vērtējot piedāvāto cenu, nepamatoti zemas cenas piedāvājuma gadījumā, Pasūtītājs izvērtēs piedāvājumu saskaņā ar Publiskā iepirkuma likuma 53. pantu.

**5.3. Piedāvājumu noformējuma pārbaude**

5.3.1. Iepirkuma komisija novērtē katra piedāvājuma atbilstību 1.15.punktā noteiktajām prasībām.

5.3.2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par attiecīgā piedāvājuma tālāku izskatīšanu.

**5.4. Pretendentu atlase**

5.4.1. Iepirkuma komisija novērtē katra pretendenta atbilstību 3.punktā noteiktajām pretendentu atlases prasībām.

5.4.2. Ja pretendents neatbilst kādai no pretendentu atlases prasībām, iepirkuma komisija pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

**5.5. Tehnisko piedāvājumu atbilstības pārbaude**

5.5.1. Iepirkuma komisija novērtē katra tehniskā piedāvājuma atbilstību tehniskajai specifikācijai (II nodaļa).

5.5.2. Ja tehniskais piedāvājums neatbilst tehnisko specifikāciju prasību līmenim, iepirkuma komisija attiecīgo pretendentu izslēdz no turpmākās dalības iepirkuma procedūrā un tā piedāvājumu tālāk neizskata.

**5.6. Piedāvājuma izvēle**

5.6.1. Iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

5.6.2. Iepirkuma komisija sarindo piedāvājumus no piedāvājuma ar zemāko cenu līdz piedāvājumam ar augstāko cenu. Iepirkuma komisija izvēlas piedāvājumu ar viszemāko cenu un attiecīgo pretendentu atzīst par pretendentu, kuram būtu piešķiramas līguma slēgšanas tiesības.

**6. LĒMUMA PAR IEPIRKUMA PROCEDŪRAS REZULTĀTIEM PIEŅEMŠANA UN PAZIŅOŠANA UN IEPIRKUMA LĪGUMA**

**SLĒGŠANA**

**6.1. Pirms lēmuma pieņemšanas par pretendentu, kuram piešķiramas līguma slēgšanas tiesības:**

6.1.1. Pasūtītājs izslēgs pretendentu no turpmākās dalības iepirkuma procedūrā, kā arī neizskatīs pretendenta piedāvājumu jebkurā no gadījumiem, kas minēti Publisko iepirkuma likuma 42.pantā, ievērojot šajā pantā noteikto pārbaudes kārtību.

6.1.2. Pasūtītājs pārbaudi par 6.1.1.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības. Pasūtītājs, lai samazinātu administratīvo resursu patēriņu piedāvājumu izvērtēšanai, šajā punktā noteikto pārbaudi par pretendentu izslēgšanas gadījumu esamību atklātā konkursā var veikt attiecībā uz visiem pretendentiem, kas iesnieguši piedāvājumu.

6.1.3. Lai pārbaudītu, vai ārvalstī reģistrēts pretendents nav izslēdzams no dalības iepirkuma procedūrā saskaņā 6.1.1.punktu, pasūtītājs pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu neattiecas Publisko iepirkumu likuma 42.pantā noteiktie gadījumi. Termiņš izziņu iesniegšanai tiek noteikts 10 (desmit) darbdienas pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.

6.1.4. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas Publisko iepirkumu likuma 42.pantā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz pretendentu neattiecas Publisko iepirkumu likuma 42.pantā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas Publisko iepirkumu likuma 42.pantā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

6.1.5. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja kandidāts vai pretendents ir piegādātāju apvienība vai personālsabiedrība) nav pildījis ar pasūtītāju noslēgtu iepirkuma līgumu vai vispārīgo vienošanos, un tādēļ pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesības vienpusēji atkāpties no iepirkuma līguma vai vispārīgās vienošanās. Jebkurā gadījumā pasūtītājs, pirms pretendenta izslēgšanas saskaņā ar Publisko iepirkuma likuma 42.panta ceturto daļu vērtē iepriekšējā pārkāpuma smagumu un konkrētā līguma neizpildes risku.

**6.2. Lēmuma par iepirkuma procedūras rezultātiem pieņemšana un paziņošana**

6.2.1. Iepirkuma komisija 3 (trīs) darbdienu laikā vienlaikus (vienā dienā) informē visus pretendentus par pieņemto lēmumu attiecībā uz iepirkuma līguma slēgšanu. Iepirkuma komisija paziņo izraudzītā pretendenta nosaukumu, norādot:

6.2.1.1. noraidītajam pretendentam tā iesniegtā piedāvājuma noraidīšanas iemeslus, bet Publisko iepirkumu likuma 20.panta septītajā un astotajā daļā noteiktajos gadījumos pamato lēmumu par neatbilstību ekvivalencei vai lēmumu par attiecīgā piedāvājuma neatbilstību funkcionālajām prasībām vai darbības prasībām;

6.2.1.2. pretendentam, kurš iesniedzis atbilstošu piedāvājumu, izraudzītā piedāvājuma raksturojumu un nosacītās priekšrocības;

6.2.1.3. termiņu, kādā pretendents, ievērojot Publisko iepirkumu likuma 68.panta otrās daļas 1. vai 2.punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.

6.2.2. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas saskaņā ar 6.1.3.punktu iesniedz publicēšanai Iepirkumu uzraudzības birojam paziņojumu par iepirkuma procedūras rezultātiem.

6.2.3. Ja izraudzītais pretendents atsakās slēgt iepirkuma līgumu ar pasūtītāju vai pretendenta iesniegtie 4. punktā minētie dokumenti ir neatbilstoši, iepirkuma komisija pieņem lēmumu par līguma slēgšanas tiesību piešķiršanu nākamajam pretendentam, kurš piedāvājis zemāko cenu, vai pārtraukt iepirkuma procedūru, neizvēloties nevienu piedāvājumu.

6.2.4. Ja pieņemts lēmums par līguma slēgšanas tiesību piešķiršanu nākamajam pretendentam, kurš piedāvājis zemāko cenu, iepirkuma komisija:

6.2.4.1. izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju vai kura iesniegtie 4. punktā minētie dokumenti ir bijuši neatbilstoši. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un/vai pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6.2.4.2. pieprasa pretendentam 10 (desmit) darba dienu laikā iesniegt 4. punktā minētos dokumentus. Ja pretendents noteiktajā laikā iesniedz prasītos dokumentus un tie ir atbilstoši, iepirkuma komisija pieņem lēmumu par iepirkuma procedūras rezultātiem un līguma slēgšanu ar attiecīgo pretendentu. Ja pretendents noteiktajā laikā neiesniedz prasītos dokumentus vai tie ir neatbilstoši, vai pretendents atsakās slēgt iepirkuma līgumu iepirkuma komisijas pieņem lēmumu pārtraukt iepirkuma procedūru, neizvēloties nevienu piedāvājumu.

6.2.5. Ja iesniegtie piedāvājumi neatbilst iepirkuma procedūras dokumentos noteiktajām prasībām, iepirkuma komisija pieņem lēmumu izbeigt iepirkuma procedūru un 3 (trīs) darbdienu laikā vienlaikus (vienā dienā) informē visus pretendentus par visiem iemesliem, kuru dēļ iepirkuma procedūra tiek izbeigta. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par iepirkuma procedūras rezultātiem.

6.2.6. Ja iepirkuma procedūrai nav iesniegti piedāvājumi, iepirkuma komisija pieņem lēmumu izbeigt iepirkuma procedūru un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par iepirkuma procedūras rezultātiem.

6.2.7. Iepirkuma komisija var jebkurā brīdī pārtraukt iepirkuma procedūru, ja tam ir objektīvs pamatojums. Iepirkuma komisija 3 (trīs) darbdienu laikā vienlaikus (vienā dienā) informē visus pretendentus par visiem iemesliem, kuru dēļ iepirkuma procedūra tiek pārtraukta. Iepirkuma komisija iespējami īsā laikā, bet ne vēlāk kā 3 (trīs) darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par iepirkuma procedūras rezultātiem, kā arī nosūta procedūras pārtraukšanas pamatojumu Iepirkumu uzraudzības birojam, norādot apstākļus, kas bija par pamatu procedūras pārtraukšanai.

6.2.8. Iepirkuma komisija, informējot par rezultātiem, ir tiesīga neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas pretendenta likumīgās komerciālās intereses vai godīgas konkurences noteikumi.

**6.3. Iepirkuma līguma slēgšana**

6.3.1. Pasūtītājs slēdz iepirkuma līgumu ar izraudzīto pretendentu, pamatojoties uz pretendenta piedāvājumu, nolikuma noteikumiem un iepirkuma līguma projektu (IV nodaļa).

6.3.2. Iepirkuma līgumu slēdz ne agrāk kā nākamajā darbdienā pēc Publisko iepirkumu likuma 60.panta septītajā daļā noteiktā nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 68.pantā noteiktajā kārtībā iesniegts iesniegums par iepirkuma procedūras pārkāpumiem.

6.3.3. Piegādātāja personālu un apakšuzņēmējus, par kuriem pretendents ir sniedzis informāciju savā piedāvājumā, pēc iepirkuma līguma noslēgšanas drīkst mainīt tikai ar pasūtītāja rakstveida piekrišanu. Pirms piekrišanas izteikšanas apakšuzņēmēja maiņai pasūtītājs, piemērojot Publisko iepirkumu likuma 42.panta nosacījumus, papildus pārliecinās par iesaistāmā apakšuzņēmēja atbilstību Publisko iepirkumu likuma 42.panta pirmās daļas prasībām un apakšuzņēmēja maiņai nepiekrīt, ja tas šīm prasībām neatbilst.

**7. IEPIRKUMA KOMISIJAS DARBĪBA, TĀS TIESĪBAS UN PIENĀKUMI**

**7.1. Iepirkuma komisijas darbības pamatnoteikumi**

7.1.1. Iepirkuma komisijas priekšsēdētājs organizē un vada iepirkuma komisijas darbu, nosaka iepirkuma komisijas sēžu vietu, laiku un kārtību, sasauc un vada iepirkuma komisijas sēdes. Iepirkuma komisijas priekšsēdētāja prombūtnes laikā tā pienākumus pilda iepirkuma komisijas priekšsēdētāja vietnieks.

7.1.2. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu. Iepirkuma komisija pieņem lēmumus ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss.

7.1.3. Iepirkuma komisijas sekretāre protokolē iepirkuma komisijas sēdes, kā arī sagatavo iepirkuma procedūras ziņojumu. Iepirkuma komisijas sēžu protokolus paraksta iepirkuma komisijas locekļi, kas piedalās attiecīgajā sēdē. Ziņojumu paraksta iepirkuma komisijas priekšsēdētājs.

**7.2. Iepirkuma komisijas tiesības**

7.2.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos.

7.2.2. Pieaicināt ekspertus atzinumu sniegšanai.

7.2.3. Lūgt pretendentam vai kompetentai institūcijai papildināt vai izskaidrot sertifikātus un pretendentu atlasei iesniegtos dokumentus, kā arī piedāvājumu vērtēšanas gaitā pieprasīt preču paraugus.

7.2.4. Labot aritmētiskās kļūdas pretendentu piedāvājumos normatīvajos aktos noteiktajā kārtībā.

7.2.5. Veikt citas darbības saskaņā ar Publisko iepirkumu likumu un citiem normatīvajiem aktiem.

**7.3. Iepirkuma komisijas pienākumi**

7.3.1. Nodrošināt iepirkuma procedūras norisi un dokumentēšanu.

7.3.2. Sniegt papildu informāciju par iepirkuma procedūras dokumentāciju nolikuma un Publisko iepirkumu likuma noteiktajā kārtībā.

7.3.3. Nesniegt informāciju par citu piedāvājumu esamību laikā no piedāvājumu iesniegšanas dienas līdz to atvēršanas brīdim, kā arī piedāvājumu vērtēšanas laikā līdz rezultātu paziņošanai nesniegt informāciju par vērtēšanas procesu.

7.3.4. Nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā.

7.3.5. Informējot par rezultātiem, saglabāt pierādījumus par informācijas nosūtīšanas vai nodošanas datumu un veidu.

**8. PRETENDENTA TIESĪBAS UN PIENĀKUMI**

**8.1. Pretendenta tiesības**

8.1.1. Grozīt, mainīt vai atsaukt iesniegto piedāvājumu pirms piedāvājuma iesniegšanas termiņa beigām nolikumā noteiktajā kārtībā.

8.1.2. Savlaicīgi pieprasīt papildu informāciju par iepirkuma procedūras dokumentāciju nolikuma un Publisko iepirkumu likuma noteiktajā kārtībā.

8.1.3. Piedalīties piedāvājumu atvēršanas sanāksmē, piesakot dalību tajā atbilstoši nolikuma 1.12.1.punktā noteiktajai kārtībai.

8.1.4. Gadījumos, kad iepirkuma komisija ir ieguvusi informāciju 7.2.1.punktā minētajā veidā, iesniegt izziņu vai citu dokumentu par attiecīgo faktu, ja iepirkuma komisijas iegūtā informācija neatbilst faktiskajai situācijai.

8.1.5. Publisko iepirkumu likuma 68.panta noteiktajā kārtībā iesniegt iesniegumu par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par pasūtītāja vai iepirkuma komisijas darbību iepirkuma procedūras norises laikā.

8.1.6. Veikt citas darbības saskaņā ar Publisko iepirkumu likumu un citiem normatīvajiem aktiem.

**8.2. Pretendenta pienākumi**

8.2.1. Sagatavot un iesniegt piedāvājumu atbilstoši nolikuma prasībām.

8.2.2. Sniegt patiesu informāciju.

8.2.3. Segt visas izmaksas, kas saistītas ar piedāvājuma sagatavošanu un iesniegšanu.

**II Nodaļa. TEHNISKĀ SPECIFIKĀCIJA**

**1. Vispārīgās prasības:**

1. Seifiem jābūt vismaz 1.pakāpes pretuzlaušanas drošības pakāpei;

2. Seifiem jābūt brīvi stāvošiem;

3. Seifiem jābūt aprīkotiem ar divām slēdzenēm – viena “B” vai augstākās klases mehāniskā slēdzene, otra – “B” vai augstākas klases elektroniskā kombināciju koda slēdzene, abām jāatbilst Latvijas standarta LVS EN 1300 prasībām;

4. Seifa metinājuma šuvēm jābūt līdzenām un seifam gan no iekšpuses, gan ārpuses jābūt nokrāsotam;

5. Jābūt iespējai seifus piestiprināt pie grīdas (enkurot);

6. Seifa iekšpusē jābūt piestiprinātai plāksnei ar informāciju: modelis, standarts, drošības pakāpe, numurs, svars, izgatavošanas gads, kā arī cita informācija (pēc ražotāja ieskatiem);

7. Seifiem jābūt aprīkotiem ar plauktiem, kurus nepieciešamības gadījumā var pārlikt, regulējot atstarpes starp tiem.

**2.Lielo individuālo seifu izmēri**

|  |  |  |
| --- | --- | --- |
|  | **Parametri** | **Rādītāji** |
| 1 | Atbilst Eiropas Savienības standartam EN-1143-1 |
| 2 | Platums (ārējais izmērs) | 60-70 cm |
| 3 | Dziļums (ārējais izmērs) | 60-70 cm |
| 4 | Augstums (ārējais izmērs) | 160-180 cm |
| 5 | Elektronisko kombināciju kodu slēdzene | "B" klase |
| 6 | Mehāniska slēdzene | "B" klase |
| 7 | Svars | Līdz 570 kg. |
| 8 | Krāsa | Pelēkos toņos |
| 9 | Skaits | 24 |

**3. Mazo individuālo seifu izmēri**

|  |  |  |
| --- | --- | --- |
|  | **Parametri** | **Rādītāji** |
| 1 |  | Atbilst Eiropas Savienības standartam EN-1143-1 |
| 2 | Platums (ārējais izmērs) | 50-65 cm |
| *3* | *Dziļums (ārējais izmērs)* | 50-65 cm |
| 4 | Augstums (ārējais izmērs) | 75-90 cm |
| 5 | Elektronisko kombināciju kodu slēdzene | "B" klase |
| 6 | Mehāniska slēdzene | "B" klase |
| 7 | Svars | Līdz 300 kg. |
| 9 | Krāsa | Pelēkos toņos |
| 10 | Skaits | 42 |

**III nodaļa. FORMAS PIEDĀVĀJUMA SAGATAVOŠANAI**

1. **FORMA. PIETEIKUMS DALĪBAI ATKLĀTĀ KONKURSĀ ID Nr. KNAB 2017/26**

Vieta Datums

Informācija par pretendentu

Pretendenta nosaukums:

Reģistrācijas numurs un datums:

PVN maksātāja reģistrācijas

numurs un datums:

Juridiskā adrese:

Pasta adrese:

Tālrunis: Fakss:

E-pasta adrese:

Vispārējā interneta adrese:

Finanšu rekvizīti

Bankas nosaukums:

Bankas kods:

Konta numurs:

Informācija par pretendenta kontaktpersonu (atbildīgo personu)

Vārds, uzvārds:

Ieņemamais amats:

Tālrunis: Fakss:

E-pasta adrese:

Ar šo mēs apliecinām savu dalību augstāk norādītajā atklātajā konkursā. Apstiprinām, ka esam iepazinušies ar atklāta konkursa nolikumu, tajā skaitā arī ar līguma projektu, un piekrītam visiem tajā minētajiem nosacījumiem, tie ir skaidri un saprotami, iebildumu un pretenziju pret tiem nav.

Ar šo apliecinām, ka uz mums neattiecas Publisko iepirkumu likuma 42.panta pirmajā daļā ietvertie izslēgšanas nosacījumi.

Ar šo apstiprinām, ka mūsu piedāvājums ir spēkā 90 (deviņdesmit) dienas no piedāvājumu iesniegšanas termiņa beigām, un tas var tikt akceptēts jebkurā laikā pirms tā derīguma termiņa vai jebkura tā pagarinājuma izbeigšanās.

Ar šo apliecinām, ka visa iesniegtā informācija ir patiesa.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Vārds, Uzvārds, Amats Paraksts, Datums, Z.v.*

**2. FORMA.TEHNISKAIS PIEDĀVĀJUMS**

**ID Nr. KNAB 2017/26**

**1.Vispārīgās prasības**

|  |  |  |
| --- | --- | --- |
|  | **Parametri** | **Pretendenta piedāvājums** |
| 1. | Seifiem jābūt vismaz 1.pakāpes pretuzlaušanas drošības pakāpei; |  |
| 2. | Seifiem jābūt brīvi stāvošiem; |  |
| 3. | Seifiem jābūt aprīkotiem ar divām slēdzenēm – viena “B” vai augstākās klases mehāniskā slēdzene, otra – “B” vai augstākas klases elektroniskā kombināciju koda slēdzene, abām jāatbilst Latvijas standarta LVS EN 1300 prasībām; |  |
| 4. | Seifa metinājuma šuvēm jābūt līdzenām un seifam gan no iekšpuses, gan ārpuses jābūt nokrāsotam; |  |
| 5. | Jābūt iespējai seifus piestiprināt pie grīdas (enkurot); |  |
| 6. | Seifa iekšpusē jābūt piestiprinātai plāksnei ar informāciju: modelis, standarts, drošības pakāpe, numurs, svars, izgatavošanas gads, kā arī cita informācija (pēc ražotāja ieskatiem); |  |
| 7. | Seifiem jābūt aprīkotiem ar plauktiem, kurus nepieciešamības gadījumā var pārlikt, regulējot atstarpes starp tiem. |  |

**2. Lielo individuālo seifu izmēri**

|  |  |  |  |
| --- | --- | --- | --- |
|  | **Parametri** | **Rādītāji** | **Pretendenta piedāvājums** |
| 1.
 | Atbilst Eiropas Savienības standartam EN-1143-1 |  |
|  | Platums (ārējais izmērs) | 60-70 cm |  |
|  | Dziļums (ārējais izmērs) | 60-70 cm |  |
|  | Augstums (ārējais izmērs) | 160-180 cm |  |
|  | Elektronisko kombināciju kodu slēdzene | "B" klase |  |
|  | Mehāniska slēdzene | "B" klase |  |
|  | Svars | Līdz 570 kg. |  |
|  | Krāsa | Pelēkos toņos |  |
|  | Skaits | 24 |  |
|  | Garantijas laiks |  |

**3.Mazo individuālo seifu izmēri**

|  |  |  |  |
| --- | --- | --- | --- |
|  | **Parametri** | **Rādītāji** | **Pretendenta piedāvājums** |
| 1.
 |  | Atbilst Eiropas Savienības standartam EN-1143-1 |  |
|  | Platums (ārējais izmērs) | 50-65 cm |  |
|  | Dziļums (ārējais izmērs) | 50-65 cm |  |
|  | Augstums (ārējais izmērs) | 75-90 cm |  |
|  | Elektronisko kombināciju kodu slēdzene | "B" klase, jāatbilst Latvijas standarta LVS NE 1300 prasībām |  |
|  | Mehāniska slēdzene | "B" klase |  |
|  | Svars | Līdz 500 kg. |  |
|  | Krāsa | Pelēkos toņos |  |
|  | Skaits | 42 |  |
|  | Garantijas laiks |  |

Ja mūsu piedāvājums tiks akceptēts, līguma izpildi koordinējošā persona no mūsu puses būs:

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ieņemamais amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālr. \_\_\_\_\_\_\_\_\_\_\_\_\_\_\_\_ mob.tālr. \_\_\_\_\_\_\_\_\_\_\_\_\_\_\_\_\_\_\_\_\_\_\_Fakss \_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo apliecinām, ka visa iesniegtā informācija ir patiesa. \_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts, atšifrējums)

z.v.

**4. FORMA. FINANŠU PIEDĀVĀJUMS**

**ID Nr. KNAB 2017/26**

|  |  |  |
| --- | --- | --- |
| Nr. |  | Cena EUR bez PVN\* |
| **1.** | **Lielie individuālie seifi** |
| 1.1. | Vienas vienības cena |  |
| 1.2. | 24 vienību cena |  |
| **2.** | **Mazie individuālie seifi** |
| 2.1. | Vienas vienības cena |  |
| 2.2. | 42 vienību cena |  |
| **3.** | **Kopējā piedāvājuma summa\*** |
| 3.1. | 66 vienību cena |  |

\*Piedāvājuma cenā un kopējā piedāvājuma summā jābūt iekļautām visām izmaksām, kas saistītas ar seifu izgatavošanu, piegādi un remontu garantijas laikā. Pretendents, parakstot šo finanšu piedāvājumu apliecina, ka netiks pieprasīta nekāda papildus samaksa par pasūtījuma izpildi saskaņā ar tehnisko specifikāciju un iepirkuma līgumu.

Ar šo mēs apstiprinām un garantējam sniegto ziņu patiesumu un precizitāti.

\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts, atšifrējums)

z.v.

**5. FORMA. KLIENTU SARAKSTS**

**ID Nr. KNAB 2017/26**

Informējam, ka “ “ /pretendenta nosaukums/ ir nodrošinājis līdzvērtīgu pakalpojumu pasūtītāja veiktajam iepirkumam “Par 1.klases pretuzlaušanas seifu iegādi

” (ID Nr.: KNAB2017/26), šādiem klientiem:

|  |  |  |  |  |
| --- | --- | --- | --- | --- |
| Nr. | Lielākie klienti | Piegādātās tehnikas nosaukums | Vienību skaits | Klienta kontaktpersona, tālrunis |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Paraksts:

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:

**IV NODAĻA. IEPIRKUMA LĪGUMA PROJEKTS**

**LĪGUMS**

**par 1.klases pretuzlaušanas seifu iegādi**

Nr.:\_\_\_\_\_\_\_\_\_\_\_\_\_ Nr.:\_\_\_\_\_\_\_\_\_\_\_\_\_

Pasūtītāja piešķirtais Izpildītāja piešķirtais

Rīgā, 2017. gada \_\_\_\_\_\_\_\_

Korupcijas novēršanas un apkarošanas birojs, reģistrācijas Nr.90001427791, tā priekšnieka J.Straumes personā, kurš darbojas uz Korupcijas novēršanas un apkarošanas biroja likuma pamata, turpmāk tekstā saukts Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģistrācijas Nr. \_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, turpmāk tekstā saukts Izpildītājs, no otras puses, pamatojoties uz iepirkuma „Par 1.klases pretuzlaušanas seifu iegādi” (iepirkuma id. Nr. KNAB 2017/26) rezultātiem, noslēdz šādu līgumu (turpmāk tekstā – Līgums):

**1. Līguma priekšmets**

1.1. Izpildītājs apņemas piegādāt un nodot, bet Pasūtītājs pasūtīt, pieņemt un apmaksāt 1. Klases pretuzlaušanas seifus, (turpmāk saukti – Seifi) saskaņā ar tehnisko specifikāciju, kura pievienota šim Līgumam kā pielikums un ir tā neatņemama sastāvdaļa. Vienlaicīgi ar Seifiem Izpildītājs apņemas nodot Pasūtītājam ekspluatācijas instrukciju, tehnisko pasi u.c. dokumentāciju – (turpmāk - Tehnisko dokumentācija).

1.2.Izpildītājs apņemas veikt Seifu garantijas remontu.

**2. Līguma izpildes kārtība un garantijas**

 2.1. Izpildītājs piegādā Seifus Pasūtītājam adresē: Citadeles ielā 1, Rīgā 42 dienu laikā no līguma noslēgšanas dienas.

 2.2. Tehnikas piegādi apliecina abu pušu parakstīts Seifu preču pieņemšanas – nodošanas akts.

 2.3. Izpildītājs nodrošina Seifu garantiju atbilstoši Seifu ražotāja noteiktajam garantijas termiņam, ja puses nevienojas par īpašu garantijas termiņu konkrētai Seifu vienībai. Garantijas laikā Izpildītājs bez maksas veic Seifu remontu, ja nav bojāta garantijas plomba.

 2.4. Ja Seifu piegādes brīdī tiek konstatēts, ka Seifu komplektācija neatbilst Līgumā noteiktajai vai tai nav pievienota attiecīga Seifu dokumentācija (ekspluatācijas instrukcija, tehniskā pase u.c. dokumentācija), Puses sastāda attiecīgu aktu, kurā norāda konstatētos trūkumus. Izpildītājam šie trūkumi jānovērš pēc iespējas īsākā laikā, bet ne ilgāk kā 60 (sešdesmit) dienu laikā no akta parakstīšanas dienas.

 2.5. Ja Pasūtītājs Izpildītāja piegādātajiem Seifiem konstatē izgatavotāja pieļautus defektus, tad Izpildītājs par saviem finanšu līdzekļiem nodrošina brāķa vai neatbilstošu rezerves daļu vai materiālu apmaiņu pret līdzvērtīgiem 60 (sešdesmit) dienu laikā.

 2.6. Izpildītāja garantijas saistības ir spēkā pie nosacījuma, ja Pasūtītājs pilnībā ievēro visas ražotāja noteiktās ekspluatācijas prasības, ar kurām Izpildītājs ir iepazīstinājis Pasūtītāju, ko Izpildītājs ir apliecinājis ar savu parakstu.

 2.7. Ja Pasūtītājs Seifu garantijas laikā pieteicis Izpildītāja garantijas remontu, Izpildītājam jāierodas Seifu piegādes adresē ne vēlāk kā 10 (desmit) darba dienu laikā no elektroniskā e-pasta paziņošanas saņemšanas brīža.

 2.8. Izpildītājam jānodrošina Seifu darba spēju atjaunošana 24 (divdesmit četri) stundu laikā, skaitot no ierašanās brīža pie Pasūtītāja. Ja Izpildītājs remontu nevar veikt noteiktajā laikā, attiecīgā Seifa vienība, Izpildītājam uz remonta laiku jānomaina ar pēc tehniskajiem parametriem līdzvērtīgu.

 2.9. Izpildītājs nodrošina Seifu remonta darbu veikšanu Pasūtītāja telpās. Ja Izpildītājs nevar veikt Seifu remontu Pasūtītāja telpās, tas ir tiesīgs veikt Seifu remontu savās vai trešās puses telpās, par darbu izpildes termiņu vienojoties ar Pasūtītāju.

 2.10. Ja garantijas laikā tiek veikts Seifu remonts Izpildītāja telpās, par Seifu nogādi Pasūtītāja telpās vietā, no kuras seifs paņemts, par saviem finanšu līdzekļiem atbild Izpildītājs.

 2.11. Garantijas laikā Izpildītājs nodrošina apkalpojamās Seifu rezerves daļu transportēšanu par saviem finanšu līdzekļiem.

**3. Norēķinu kārtība**

 3.1. Par saņemtajiem Seifiem Pasūtītājs maksā Izpildītājam \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_ eiro un \_\_ centi) bez PVN, kas tiek aprēķināts saskaņā ar Latvijas Republikas spēkā esošajos normatīvajos aktos noteikto likmi.

 3.2. Seifu cenā ir iekļautas visas Piegādātāja ar Seifu piegādi saistītās izmaksas, transportēšanas izdevumi, administratīvās izmaksas, novietošanas izmaksas.

 3.3. Pasūtītājs veic samaksu 10 (desmit) darba dienu laikā no Seifu piegādes un preču pieņemšanas – nodošanas parakstīšanas dienas, pārskaitot šī Līguma 3.1.punktā noteikto naudas summu uz Izpildītāja šajā Līgumā norādīto norēķinu kontu.

 3.4. Par samaksas dienu tiek uzskatīts datums, kurā Pasūtītājs sagatavojis maksājuma uzdevumu un nodevis izpildei kredītiestādei, kurā atrodas Pasūtītāja norēķinu konts, veikt samaksu uz Izpildītāja norēķinu kontu.

**4. Atbildība un strīdu izskatīšana**

 4.1. Par samaksas termiņa kavējumu, Izpildītājam ir tiesības pieprasīt, un Pasūtītājam ir pienākums samaksāt līgumsodu 0,1% (vienas desmitdaļas procenta) apmērā par katru nokavēto dienu, bet ne vairāk kā 10% (desmit procenti) no nokavētās maksājumu summas.

 4.2. Gadījumā, ja Izpildītājs neievēro savas šajā Līgumā noteiktās saistības, Pasūtītājam ir tiesības pieprasīt un Izpildītājam ir pienākums samaksāt līgumsodu par Līgumā noteikto Seifu piegādes termiņu nokavējumu, remonta darbu izpildes termiņu nokavējumu vai citu saistību neizpildi 0,5% (nule komats pieci procenti) apmērā no izpildāmā pasūtījuma summas par katru nokavēto dienu, bet ne vairāk kā 10% (desmit procenti) no nokavētās maksājumu summas.

 4.3. Jebkura puse var prasīt no otras puses vienlaicīgi kā līgumsodu, tā arī šā Līguma izpildīšanu, turklāt līgumsoda samaksa neatbrīvo puses no šajā Līgumā uzņemtajām saistībām.

 4.4. Visus strīdus un domstarpības, kas varētu rasties sakarā ar šā Līguma izpildi, puses risina pārrunu ceļā. Gadījumā, ja pārrunu ceļā vienošanās netiek panākta, strīds nododams izskatīšanai tiesā Latvijas Republikas normatīvajos aktos noteiktajā kārtībā.

**5. Nepārvarama vara**

 5.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus puses nevarēja paredzēt un novērst ar racionāliem līdzekļiem. Šeit pieskaitāmi ugunsgrēks, plūdi, zibens, blokāde, militāras akcijas, kā arī pārējie pušu kontrolei nepakļautie apstākļi.

 5.2. Puse, kuras saistību izpildi ietekmē nepārvaramas varas apstākļi, 3 (trīs) darba dienu laikā nosūta paziņojumu otrai pusei un rakstveidā vienojas par Līguma noteikumu tālāku izpildi, kā arī ziņo rakstiski otrai pusei par laika pagarinājumu, kas nepieciešams saistību izpildei. Tāpat arī šai pusei ir jāziņo otrai pusei par to, kad ir beigusies nepārvaramas varas un ārkārtas apstākļu darbība, pamatojoties uz kuriem puses vienojas par turpmākajām Līguma darbības sekām.

 5.3. Ja puses neinformē par šādiem apstākļiem otru pusi 5.2.punktā noteiktajā termiņā un kārtībā, tās zaudē tiesības atsaukties uz šādu apstākļu esamību un ir atbildīga par otrai pusei nodarītajiem zaudējumiem.

 5.4. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrajai pusei.

 5.5. Nepārvaramas varas apstākļu esamība ir jāpierāda pusei, kura uz tiem atsaucas.

**6.Nobeiguma noteikumi**

 6.1. Pušu kontaktpersonas:

6.1.1.Izpildītāja kontaktpersona: \_\_\_\_\_\_\_\_\_\_\_\_\_, Tālrunis: \_\_\_\_\_\_\_\_\_\_, fakss:\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_;

 6.1.2. Pasūtītāja kontaktpersona: Ļubova Blūma, Tālrunis: 67356185; fakss: 67356165; e-pasts: lubova.bluma@knab.gov.lv

 6.2. Jebkuri grozījumi vai papildinājumi šajā Līgumā izdarāmi rakstveidā, un tie kļūst par Līguma neatņemamu sastāvdaļu ar brīdi, kad tos ir parakstījušas abas puses.

 6.3. Līgumu var izbeigt, pusēm vienojoties.

6.4. Pasūtītājs var vienpusēji izbeigt līgumu, ja Izpildītāja piegādāto Seifu kvalitāte neatbilst Tehniskās dokumentācijas un šī Līguma noteikumiem, kā arī, ja netiek ievēroti piegādes termiņi.

6.5. Pasūtītājs ir tiesīgs pagarināt Seifu piegādes laiku, par to iepriekš paziņojot Izpildītājam vienu mēnesi pirms Līguma 2.1. punktā noteiktā galīgā piegādes termiņa beigām.

 6.6. Pusēm ir savlaicīgi jāpaziņo par savu norēķinu rekvizītu, juridisko adrešu izmaiņām.

 6.7. Līgums stājas spēkā ar tā abpusējas parakstīšanas dienu un ir spēkā līdz pušu saistību pilnīgai izpildei.

 6.8. Ja kāds no šā Līguma noteikumiem zaudē savu juridisko spēku, tas neietekmē citus šā Līguma noteikumus.

 6.9. Līgums sagatavots latviešu valodā 2 (divos) eksemplāros, katrs uz 4 (četrām) lapaspusēm un pielikumu uz 1 (vienas) lapas, ar vienādu juridisko spēku, pa vienam katrai no pusēm.

 6.10. Puses ar parakstiem apliecina, ka tām ir saprotams šā Līguma saturs, nozīme un sekas, tie atzīst šo līgumu par pareizu, savstarpēji izdevīgu, un labprātīgi vēlas to apliecināt.

**7.Pušu adreses un rekvizīti:**

Pasūtītājs: Izpildītājs:

Korupcijas novēršanas un apkarošanas birojs

Brīvības iela 104 k-2, Rīga, LV-1001

Reģ. Nr. 90001427791

Valsts kase

Kods: TRELLV22

Konts: LV52TREL2040007022000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Straume

Pielikums 2017.gada \_\_\_\_\_\_\_\_\_\_

 Līgumam „ Par 1.klases

 pretuzlaušanas seifu iegādi”

Nr.\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_

Saskaņā ar pretendenta piedāvājumu